חטופה

תקציר העלילה

סוכן ה-CIA בדימוס בריאן מילס (ליאם ניסן) מבקש לבנות מערכת יחסים קרובה יותר עם בתו בת ה-17 קים (מגי גרייס), שחיה עם אשתו לשעבר ואמה לאונור (פמקה ינסן) ובעלה העשיר סטיוארט (זנדר ברקלי). בזמן שהוא מאבטח קונצרט של כוכבת הפופ שירה, בריאן מציל את חייה מתוקף חמוש. בהבעת תודה לבריאן, שירה מציעה לו לסייע לקים להתחיל הכשרה כזמרת. לפני שבריאן יכול לספר לקים על ההצעה, קים מבקשת ממנו אישור לנסוע עם חברתה הטובה אמנדה לפריס. בתחילה בריאן מסרב בגלל שהוא דואג לביטחונה של קים וחושש מהעובדה שהיא תשהה בפריס לבד, אך לאחר זמן קצר הוא מתרצה וחותם על האישור. בשדה התעופה הוא מגלה שהבנות למעשה מתכננות לנסוע בכל רחבי אירופה בעקבות סיבוב ההופעות של להקת U2.
כשהבנות מגיעות לנמל התעופה שארל דה גול בפריס, קים ואמנדה פוגשות בצעיר חביב למראה בשם פיטר, שמציע להן לקחת ביחד מונית. ביחד השלושה מגיעות לדירתם של בני הדודים של אמנדה בפריס, וקים לומדת שהם נמצאים כרגע בספרד. פיטר עוזב את הבנות ולאחר מכן מתקשר למעסיקיו בטלפון הנייד שלו ומספר להם על שתי הבנות ועל הכתובת של הדירה. בזמן שקים מדברת עם בריאן בפלאפון שלה, היא רואה גברים זרים נכנסים לדירה וחוטפים בכוח את אמנדה. קים המבועתת מצייתת להוראותיו של בריאן להתחבא ולהקשיב בקפידה. תוך זמן קצר חוטפיה מוצאים אותה מתחת למיטה וגוררים אותה בכוח והיא צועקת לפלאפון את תיאורו הפיזי של חוטפה. בריאן שומע את החוטף נושם בכבדות ומבין כי אחד מהחוטפים לקח את הפלאפון לידיו. הוא מזהיר את החוטף כי אם לא יניחו לבתו, הוא ימצא אותם ויהרוג אותם. החוטף האלמוני משיב לו בלקוניות "בהצלחה".
בעזרת עמיתו של בריאן מימיהם ב-CIA, סם (לילנד אורסר), בריאן מבין כי החוטפים שלקחו את קים הם חלק מרשת אלבנית להברחת נשים, והחוטף הראשי זוהה כמרקו הוקסה מטרופויה. סם מסביר לבריאן שיש לו חלון הזדמנויות של 96 שעות בלבד לאתר את קים לפני שהיא תיעלם לתמיד. בעזרת סטיוארט, סם טס במהירות לפריס, פורץ לדירה של בני דודה של אמנדה ומוצא את ההשתקפות של פיטר בצילום בתוך הפלאפון של קים. הוא מוצא את פיטר בשדה התעופה מנסה לפתות תיירת נוספת ומנסה לתפוס אותו, ופיטר נמלט ומוצא את מותו בהתנגשות עם משאית. כשהרמז המרכזי שלו מת, בריאן נאלץ לפנות לעמית צרפתי שלו, סוכן הביון הצרפתי לשעבר ז'אן קלוד פיטרל (אוליבר רבורדין), שבינתיים קודם לסגן מנהל ביטחון הפנים הצרפתי וקיבל עבודה משרדית. ז'אן קלוד מכוון את בריאן לרובע החלונות האדומים בפריס אך מזהיר אותו לבל יהיה יעשה צרות. בעזרת מתורגמן לאלבנית מצליח בריאן לעקוב אחרי פושעים אלבנים לאתר בנייה שם הם מנהלים בית בושת עם תיירות נוספות שנתפסו. הוא מוצא שם תיירת צעירה מסוממת שהחזיקה במעיל הג'ינס של קים, ומחלץ אותה תוך כדי קרב יריות ומרדף מהיר מול הפושעים האלבנים. הוא לוקח אותה לבית מלון, שם הוא נותן לה טיפול תרופתי כדי לסלק את הסמים מגופה.
בבוקר לאחר מכן, הצעירה מספרת לו שהיא נלקחה לבית מסוים בפריס, שם היא פגשה את קים וקיבלה ממנה את המעיל. כשהוא מתחזה לז'אן קלוד, הוא נכנס לבית ונפגש עם המאפיונרים האלבנים, לכאורה כדי לדון איתם על תנאים החדשים לשוחד שכוחות הביטחון לוקחים מהם כדי להעלים עין מפעולותיהם. כשבריאן מבקש מאחד המאפיונרים לחזור על המילה "בהצלחה", הוא מזהה אותו כמרקו הוקסה ובקרב היריות שמתפתח בינו לבין שאר הפושעים הוא הורג את כולם למעט מרקו. הוא מחפש בחדרי הבית ומגלה בנות אחרות מסוממות באופן קשה, כולל את גופתה של אמנדה שמתה ממנת יתר. הוא גורר את מרקו למרתף הבית, שם הוא מענה אותו בכיסא חשמלי מאולתר במטרה לאלץ אותו לגלות לו איפה קים. מרקו מגלה לבריאן שבתולות כמו קים שוות הרבה כסף ולכן היא נמכרה מהר לקונה בשם פטריס סיינט קלייר, אך מספר שהוא לא יודע היכן למצוא אותו. בריאן משאיר אותו למות בכיסא החשמלי ועוזב את הבית. בערב הוא מבקר את ז'אן קלוד בדירתו ומספר לו שהוא גילה את המעורבות שלו ברשת האלבנית. הוא יורה באשתו של ז'אן קלוד ופוצע אותה ובכך מאלץ את ז'אן קלוד לגלות לו את מקום הימצאו של סיינט קלייר.
בריאן מסתנן לביתו של סיינט קלייר, שם מתבצעת מכירה פומבית חשאית של קים ושל בנות אחרות ללקוחות עשירים. קים מאלץ את עלי, נציג של קונה ערבי עשיר, לרכוש את קים, אך כשהוא מנסה לברוח הוא מוכה על ידי שומריו של סיינט קלייר ונקשר לצינור במרתף. הוא מצליח לברוח ולהרוג את אנשיו של סיינט קלייר. סיינט קלייר מסגיר לבריאן באיומי אקדח שקים נלקחה ליאכטה של השייח' הערבי ראמן שאמורה לעזוב את פריס לפני שבריאן הורג אותו ביריות. בריאן נוסע במהירות לנמל ומצליח לעלות ליאכטה ולחסל את שומרי הראש של השייח', כולל עלי, לפני שהוא מגיע לחדרו של השייח' שמחזיק את קים ומצמיד סכין לגרונה. כשראמן מנסה לדון עם בריאן, בריאן הורג אותו ביריה לראש ומחבק את קים. בחזרה בשדה התעופה בארצות הברית, קים מתאחדת עם ליאונור וסטיוארט. ליאונור מתפייסת עם בריאן ומאפשרת לו להפגיש בין קים לבין שירה.

מוזיקה

את המוזיקה לסרט כתב והלחין המוזיקאי הצרפתי נתניאל מקאלי .

סרט המשך

בעקבות הצלחת הסרט יצא סרט המשך חטופה 2 אשר יצא לאקרנים באוגוסט 2012.